CELEX: 22008D0027
Language: hu
Date: 2008-03-14 00:00:00
Title: Az EGT Vegyes Bizottság 27/2008 határozata ( 2008. március 14. ) az EGT-megállapodás IV. mellékletének (Energia) és XXI. mellékletének (Statisztika) módosításáról

10.7.2008   
            
            
               HU
            
            
               Az Európai Unió Hivatalos Lapja
            
            
               L 182/17
            
         
      AZ EGT VEGYES BIZOTTSÁG
   
   27/2008 határozata
   (2008. március 14.)
   az EGT-megállapodás IV. mellékletének (Energia) és XXI. mellékletének (Statisztika) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IV. mellékletét a 2007. október 26-i 132/2007 EGT vegyes bizottsági határozat (1) módosította.
            
         
               (2)
            
            
               A megállapodás XXI. mellékletét a 2008. február 1-jei 18/2008 EGT vegyes bizottsági határozat (2) módosította.
            
         
               (3)
            
            
               A főbb ipari csoportok (MIGS) meghatározása vonatkozásában a rövid távú statisztikákról szóló 1165/98/EK tanácsi rendelet végrehajtásáról szóló 586/2001/EK rendelet módosításáról szóló, 2007. június 14-i 656/2007/EK bizottsági rendeletet (3) bele kell foglalni a megállapodásba.
            
         
               (4)
            
            
               A 90/377/EGK tanácsi irányelvnek az ipari végfelhasználók által fizetendő gáz- és villamosenergia-árakra vonatkozó adatok összegyűjtésénél alkalmazott módszer tekintetében történő módosításáról szóló, 2007. június 7-i 2007/394/EK bizottsági határozatot (4) bele kell foglalni a megállapodásba.
            
         
               (5)
            
            
               Az energia területén elfogadott 90/377/EGK és 2001/77/EK irányelvnek Bulgária és Románia csatlakozására tekintettel történő kiigazításáról szóló, 2006. november 20-i 2006/108/EK tanácsi irányelvet (5), amelyet a 132/2007 EGT vegyes bizottsági határozat (6) foglalt a megállapodásba, a megállapodás XXI. mellékletébe is bele kell foglalni,
            
         A KÖVETKEZŐKÉPPEN HATÁROZOTT:
   1. cikk
   A megállapodás IV. mellékletének 7. pontja (90/377/EGK tanácsi irányelv) a következő francia bekezdéssel egészül ki:
   
               „—
            
            
               
                  32007 D 0394: a Bizottság 2007. június 7-i 2007/394/EK határozata (HL L 148., 2007.6.9., 11. o.).”
            
         2. cikk
   A megállapodás XXI. melléklete a következőképpen módosul:
   
               1.
            
            
               A 2a. pont (586/2001/EK bizottsági rendelet) a következő szöveggel egészül ki:
               „, az alábbi módosítással:
               
                           —
                        
                        
                           
                              32007 R 0656: a Bizottság 2007. június 14-i 656/2007/EK rendelete (HL L 155., 2007.6.15., 3. o.).”
                        
                     
         
               2.
            
            
               A 26. pont (90/377/EGK tanácsi irányelv) a következő francia bekezdésekkel egészül ki:
               
                           „—
                        
                        
                           
                              32006 L 0108: a Tanács 2006. november 20-i 2006/108/EK irányelve (HL L 363., 2006.12.20., 414. o.),
                        
                     
                           —
                        
                        
                           
                              32007 D 0394: a Bizottság 2007. június 7-i 2007/394/EK határozata (HL L 148., 2007.6.9., 11. o.).”
                        
                     
         3. cikk
   A 656/2007/EK rendeletnek és a 2007/394/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2008. március 15-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (7).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. március 14-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 100., 2008.4.10., 1. o.
   
   
      (2)  HL L 154., 2008.6.12., 36. o.
   
   
      (3)  HL L 155., 2007.6.15., 3. o.
   
   
      (4)  HL L 148., 2007.6.9., 11. o.
   
   
      (5)  HL L 363., 2006.12.20., 414. o.
   
   
      (6)  HL L 100., 2008.4.10., 1. o.
   
   
      (7)  Alkotmányos követelmények fennállását nem jelezték.